Mesajul președintelui din Israel către popor după noua carantină: "Te-am dezamăgit".
Președintele Israelului și-a cerut scuze pentru greșelile din timpul crizei COVID-19. Reuven Rivlin: "Ai avut încredere în noi și te-am dezamăgit". Israel va intra de vineri în carantină națională, pentru a doua oară.
Președintele Israelului a cerut poporului iertare pentru modul în care autoritățile au gestionat criza COVID. El și-a cerut scuze în numele întregii clase politice, deși nu este direct responsabil. Președintele în Israel are doar puteri ceremoniale.Reuven Rivlin, președintele Israelului: "Ai avut întredere în noi și te-am dezamăgit. Vreau să-ți spun că înțeleg bine sentimentele de confuzie, jenă și îngrijorare pe care le simt mulți. Înțeleg și înainte de orice, îmi cer scuze."Reuven Rivlin a făcut acest gest foarte rar pentru un politician, pentru că Israelul va intra de vineri în a doua carantină națională. Timp de trei săptămâni, vor fi închise școli, restaurante, mall-uri și multe altele. Iar oamenii vor fi nevoiți să stea aproape mereu în case. Președintele i-a spus prim-ministrului Benjamin Netanyahu să aibă mare grijă, pentru că a treia șansă nu va exista și încrederea poporului este mai prețioasă ca aurul.